**ОБЩИНСКА ИЗБИРАТЕЛНА КОМИСИЯ**

**ОБЩИНА ЕЛИН ПЕЛИН**

**П Р О Т О К О Л** **№19**

На 9 октомври 2019 г. се проведе заседание на Общинската избирателна комисия, община Елин Пелин при следния дневен ред:

1. Предложение за вземане на решение въз основа на получения отговор от ИД Кмет на община Елин Пелин относно разположените агитационни материали на ПП“ГЕРБ“ докладва Минна Иванова

1. Разни

**ПРИСЪСТВАХА**: Силвия Чавдарова Трендафилова, Петранка Трайкова Петкова-Андреева, Никола Борисов Георгиев, Марияна Димитрова Стоянова-Петрова, Снежана Петрова Гелева, Елена Пламенова Гьошева-Мутафчиева, Владимир Георгиев Марков, Мариа Евлогиева Китова-Петрова, Павлина Славейчева Младенова, Християна Живкова Иванова, Любен Методиев Андреев, Минна Димитрова Иванова

**ОТСЪСТВАХА**: Стоянка Стоянова Вълчева

Заседанието е открито в 17:45ч. и председателствано от госпожа Силвия Трендафилова – председател на Комисията.

**\* \* \***

СИЛВИЯ ТРЕНДАФИЛОВА: Добър вечер, колеги! Откривам заседанието.

Имате думата по проекта за дневен ред. Има ли предложения за промени в предложения дневен ред? Няма. Моля, процедура по гласуване.

Гласували **12** членове на ОИК: **за – 12** *(*Силвия Чавдарова Трендафилова, Петранка Трайкова Петкова-Андреева, Никола Борисов Георгиев, Марияна Димитрова Стоянова-Петрова, Снежана Петрова Гелева, Елена Пламенова Гьошева-Мутафчиева, Владимир Георгиев Марков, Мариа Евлогиева Китова-Петрова, Павлина Славейчева Младенова, Християна Живкова Иванова, Любен Методиев Андреев, Минна Димитрова Иванова*);* **против – няма*.***

**Точка1**: Предложение за вземане на решение въз основа на получения отговор от ИД Кмет на община Елин Пелин относно сигнал от Валери Николов Брънзелов за неправомерно разположени агитационни табели на ПП „ГЕРБ“ върху зелени площи – публична общинска собственост без одобрен проект.

Докладва Минна Иванова

МИННА ИВАНОВА: Колеги, в ОИК – Елин Пелин постъпи отговор от ИД кмет на община Елин Пелин с Вх. №130/08.10.2019 г. по повод наше запитване по сигнал с вх. №127/06.10.2019 г. от Валери Николов Брънзелов за неправомерно разположени агитационни материали на ПП „ГЕРБ“ в публична общинска собственост в централната градска част на Елин Пелин. Отговорът от общинската администрация е следният:

„По повод постъпило Ваше запитване относно разполагане на агитационни материали, а имнно разполагане на агитационни табели на ПП „ГЕРБ“ върху публична общинска собственост, Ви уведомяваме, че в общинската администрация на община Елин Пелин не е постъпвало искане за издаване на разрешения за разполагане на агитационни материали от участниците в предизборната кампания.

Няма издадени разрешения за разполагане на агитационни материали в централна градска част, зелени площи – публична общинска собственост.

От страна на община Елин Пелин са предприети действия за осигуряване на табла за поставяне на агитационни материали в определения срок.“

В резултат на получения отговор от общинската администрация, предлагам ОИК Елин Пелин да се произнесе със следното решение:

ОТНОСНО: сигнал от Валери Николов Брънзелов за неправомерно разположени агитационни табели на ПП „ГЕРБ“ върху зелени площи – публична общинска собственост без одобрен проект.

В ОИК – Елин Пелин е постъпил сигнал с вх. № 127/06.10.2019г. от Валери Николов Брънзелов, упълномощен от Корнелия Петрова Нинова, представляващ коалиция „БСП за България“. Към сигнала е приложено Пълномощно.

 Валери Брънзелов твърди, че е налице незаконно разполагане на агитационни табели на ПП „ГЕРБ“ в централната градска част на гр. Елин Пелин в публична общинска собственост без одобрен проект.

По повод постъпилия сигнал, членове на ОИК Елин Пелин – С.Трендафилова и С. Гелева, и в присъствието на експерта към ОИК Елин Пелин – Миле Милев, извършиха проверка на централната градска част на гр. Елин Пелин. Видно от съставения протокол от проверката, неразделна част от решението, е че са поставенинеправомерноагитационни материали на ПП „ГЕРБ“ и МК „Алтернативата на гражданите“ в зелените площи на централна градска част, находящи се:

* Град Елин Пелин на пл.“Независимост“ в зелената площ – 11 бр. агитационни съоръжения на ПП „ГЕРБ“
* Град Елин Пелин, ул. „Стоян Михайловски“ – 1 бр. агитационно съоръжение на ПП“ГЕРБ“;
* Град Елин Пелин, ул. „Стоян Михайловски“ – 1 бр. агитационно съоръжение на МК“Алтернативата на гражданите“;
* Град Елин Пелин, бул. „София“ – 5 броя агитационни съоръжения на ПП „ГЕРБ“
* Град Елин Пелин, бул.“Витоша“ – 3 бр. плакати на ПП“ГЕРБ“;
* Град Елин Пелин, на обществения паркинг до хотел „Гайдарец“ – 2 бр. агитационни съоръжения на ПП „ГЕРБ“.

Съгласно Протокол № 18 от 6-ти октомври 2019г. от заседание на ОИК и след направено запитване с Изх.№ 39/06.10.2019г. по горепосочения сигнал до ИД Кмет на Община Елин Пелин инж.Николай Савов, бе получен отговор с вх.№ 130/08.10.2019г. В отговора до ОИК Елин Пелин ИД Кмет на Община Елин Пелин - инж.Николай Савов ни уведомява, че в общинската администрация на Община Елин Пелин не е постъпвало искане за издаване на разрешение за разполагане на агитационни материали от участниците в предизборната кампания в централна градска част, зелени площи - публична общинска собственост. Същевременно, от страна на Община Елин Пелин са предприети действия за осигуряване на информационни табели за поставяне на агитационни материали в определения срок, съгласно приложена схема с указан начин на поставяне на агитационни материали, съгласно чл.57, ал.1 от ЗУТ, във връзка с чл.8 от Наредбата за разполагане на преместваемите обекти и съоръжения на територията на Община Елин Пелин.

При така установената фактическа обстановка и на основание чл. 87, ал.1, т. 22 от ИК във връзка с чл. 186, ал. 1 от ИК, във връзка с чл. 183 ал.3 и ал. 4 от ИК, съгласно чл. 57, ал 8 от ЗУТ, във връзка с чл.8 от Наредба за разполагане на преместваемите обекти и съоръжения на територията на Община Елин Пелин и Решение № 794-МИ/27.08.2019г. т.22 на ЦИК, ОИК Елин Пелин

**Р Е Ш И:**

Указва на ИД кмет на община Елин Пелин да премахне и изземе неправомерно поставените агитационни материали, както следва:

* Град Елин Пелин на пл.“Независимост“ в зелената площ – 11 бр. на ПП „ГЕРБ“
* Град Елин Пелин, ул. „Стоян Михайловски“ – 1 бр. агитационно съоръжение на ПП“ГЕРБ“;
* Град Елин Пелин, ул. „Стоян Михайловски“ – 1 бр. агитационно съоръжение на МК“Алтернативата на гражданите“;
* Град Елин Пелин, бул. „София“ – 5 бр. агитационни съоръжения на ПП „ГЕРБ“
* Град Елин Пелин, бул.“Витоша“ – 3 бр. агитационни съоръжения на ПП“ГЕРБ“;
* Град Елин Пелин, на обществения паркинг до хотел „Гайдарец“ – 2 бр. агитационни съоръжения на ПП „ГЕРБ“

Решението подлежи на обжалване пред ЦИК в срок 3/три/ дни от обявяването му на основание чл.88 ал.1 от ИК.

С. ТРЕНДАФИЛОВА: Колеги, съгласна съм с така предложения текст за решение, само имам едно възражение. От изречението „По повод постъпилия сигнал, членове на ОИК Елин Пелин – С.Трендафилова и С. Гелева, и в присъствието на експерта към ОИК Елин Пелин – Миле Милев, извършиха проверка на централната градска част на гр. Елин Пелин. Видно от съставения протокол от проверката, неразделна част от решението, е че са поставенинеправомерноагитационни материали на ПП „ГЕРБ“ и МК „Алтернативата на гражданите“ в зелените площи на централна градска част....“ да отпадне думата „неправомерно“. Аргументът ми е, че към момента на проверката ние не сме знаели дали това е неправомерно. Моля да гласуваме предложението.

Гласували **12** членове на ОИК: **за – 12** *(*Силвия Чавдарова Трендафилова, Петранка Трайкова Петкова-Андреева, Никола Борисов Георгиев, Марияна Димитрова Стоянова-Петрова, Снежана Петрова Гелева, Елена Пламенова Гьошева-Мутафчиева, Владимир Георгиев Марков, Мариа Евлогиева Китова-Петрова, Павлина Славейчева Младенова, Християна Живкова Иванова, Любен Методиев Андреев, Минна Димитрова Иванова*);* **против – няма*.***

Предложението се приема.

ЕЛЕНА ПЛАМЕНОВА: Аз смятам, че е ненужно в обосновката на решението да се позоваваме и цитираме разпоредбите на ЗУТ. Достатъчно е да посочим отговора от община Елин Пелин.

С. ТРЕНДАФИЛОВА: Колеги да гласуваме предложението на Елена Пламенова. Моля, който е съгласен да гласува.

3 „ЗА“ – Силвия Трендафилова, Марияна Стоянова Петрова и Елена Гьошева Мутафчиева

9 „ПРОТИВ“ - Петранка Трайкова Петкова-Андреева, Никола Борисов Георгиев, Снежана Петрова Гелева, Владимир Георгиев Марков, Мариа Евлогиева Китова-Петрова, Павлина Славейчева Младенова, Християна Живкова Иванова, Любен Методиев Андреев, Минна Димитрова Иванова

Предложението не се приема.

С. ТРЕНДАФИЛОВА: Гласуваме проекта на решение в неговата цялост.

Гласували **12** членове на ОИК: **за – 12** *(*Силвия Чавдарова Трендафилова, Петранка Трайкова Петкова-Андреева, Никола Борисов Георгиев, Марияна Димитрова Стоянова-Петрова, Снежана Петрова Гелева, Елена Пламенова Гьошева-Мутафчиева, Владимир Георгиев Марков, Мариа Евлогиева Китова-Петрова, Павлина Славейчева Младенова, Християна Живкова Иванова, Любен Методиев Андреев, Минна Димитрова Иванова*);* **против – няма*.***

Предложението се приема.

**Точка 2 Разни** - СИЛВИЯ ТРЕНДАФИЛОВА: Колеги, има ли други въпроси, които да бъдат обсъдени? Няма. Поради изчерпване на дневния ред закривам заседанието.

Насрочвам следващото заседание за 10 октомври 2019 г. в 17:30 часа.

*(Закрито в 18:40 часа)*

ПРЕДСЕДАТЕЛ:

(Силвия Трендафилова)

СЕКРЕТАР:

(Петранка Петкова)